এলাকাবাসী জানায়, বরগুনার আমতলী ও পটুয়াখালীর কলাপাড়ার আন্ধারমানিক নদী সাগর মোহনা এবং শারিকখালী গ্রামের ডোন নদীর সংযোগস্থলে সত্তর দশকে পানি উন্নয়ন বোর্ড বাঁধ ও ক্লোজার নির্মাণ করে। লবণ  পানির হাত থেকে কৃষি জমি রক্ষায় এ বাঁধ ও ক্লোজার নির্মাণ করা হয়। তবে নব্বই দশকে একটি প্রভাবশালী মহল মাছ চাষ করতে নামমাত্র মূল্যে ইজারা নিয়ে বাঁধসহ ক্লোজার দখল করে নেয়। প্রভাবশালীরা ক্লোজার দিয়ে তাদের ইচ্ছামত নদীর লবণ পানি ওঠানামা করানোর কারণে কৃষি কাজ বন্ধ হয়ে যায়।